《题徐商叟所藏李伯时四天王图》
宋代·王炎

龙眠有巧手，幻出汗血驹。
老衲或戒之，回向心地初。
遂画白依或，蕲与梵释俱。
北方四天王，亦附瞿昙居。
杂以马龙像，宿习终未除。
四王名字异，且复形状殊。
信者谓其有，疑者意其无。
荡荡天门高，谁能凌空虚。
何以信不疑，取诸贝叶书。
子不语怪神，从释恐畔儒。
语之且不可，笔之其可乎。
因画议及此，于公意何如。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。